
                                                        REFERAT  DE  APROBARE


la proiectul de hotărâre privind aprobarea numărului si cuantumului burselor aferente semestrului II al anului școlar  2021-2022 pentru  elevii  din  învățământul  preuniversitar de stat


                 Potrivit prevederilor art. 82 din Legea nr.1/2011 a educației naționale, cu modificările si completările ulterioare, elevii de la cursurile cu frecvență din învățământul preuniversitar de stat pot beneficia de burse de performanță, burse de merit, burse de studiu si de ajutor social, al căror număr se stabilesc anual prin hotărâre a Consiliului Local.
                Bursele reprezintă potrivit dispozitiilor art. 2 din Anexa la Ordinul nr. 5576/2011 privind aprobarea Criteriilor generale de acordare a burselor elevilor din învățământul  preuniversitar de stat, o forma de sprijin material, vizând atât protecția sociala, cat si stimularea elevilor care obtin rezultate foarte bune la invățătură si disciplină.
                În concordanță cu prevederile Legii educației naționale, bursele se asigură din finanțarea complementară si din bugetele locale ale unităților administrativ teritoriale de care aparțin unitațile de învățământ preuniversitar de stat conform art. 105 alin. ( 2)
                Instituirea, prin legea educației, a obligației autoritaților locale de a acorda burse are rolul de a sprijini creșterea performanței școlare (in cazul celor de merit si performanță) si de a preveni abandonul școlar (bursa de studiu si ajutor social).
                 Ținand cont de prevederile art. 82 alin (2) din Legea nr. 1/2011 si HG nr.1094/2021 coroborate cu prevederile  art. 3 din  Anexa  la  Ordinul nr. 5576/2011, potrivit  cărora  cuantumul  unei burse  si  numarul  acestora  se stabilesc anual prin hotărâre a consiliului local in limita fondurilor aprobate cu această destinație, precum si solicitările unitaților de învățământ preuniversitar de stat  din  municipiul  Drobeta Turnu Severin.
             Numarul total al burselor alocate este de 4945, burse structurate in funcție de tipul bursei conform Anexei I astfel:

· burse de performanță:         0
· burse de merit:              3100
· burse de studiu:               327
· burse de ajutor social:    1518
            În considerarea celor  expuse mai sus, propunem spre dezbatere si aprobarea  Consiliului Local al municipiului Drobeta Turnu Severin  proiectul de hotărâre  privind  aprobarea  numarului  burselor aferente semestrului II al anului școlar 2021-2022 pentru elevii din invățământul  preuniversitar de stat.
                


                       PRIMAR,                                                            DIRECTOR ECONOMIC,

         SCRECIU MARIUS VASILE                                             BÎZOI ANA MARIA 

